CELEX: 32008D0120
Language: sl
Date: 2008-02-07 00:00:00
Title: 2008/120/ES: Odločba Komisije z dne 7. februarja 2008 o spremembi Priloge D k Direktivi Sveta 88/407/EGS in Odločbe Komisije 2004/639/ES o določitvi uvoznih pogojev za uvoz semena domačega goveda (notificirano pod dokumentarno številko C(2008) 409) (Besedilo velja za EGP)

16.2.2008   
            
            
               SL
            
            
               Uradni list Evropske unije
            
            
               L 42/63
            
         
      ODLOČBA KOMISIJE
   
   z dne 7. februarja 2008
   o spremembi Priloge D k Direktivi Sveta 88/407/EGS in Odločbe Komisije 2004/639/ES o določitvi uvoznih pogojev za uvoz semena domačega goveda
   (notificirano pod dokumentarno številko C(2008) 409)
   (Besedilo velja za EGP)
   (2008/120/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 88/407/EGS z dne 14. junija 1988 o zahtevah za zdravstveno varstvo živali, ki veljajo za promet med državami članicami Evropske skupnosti in za uvoz semena domačih živali iz vrst govedi (1), ter zlasti člena 8(1), prvega pododstavka člena 10(2), člena 11(2) in drugega odstavka člena 17 Direktive,
   ob upoštevanju naslednjega:
   
               (1)
            
            
               Direktiva 88/407/EGS določa zahteve za zdravstveno varstvo živali, ki urejajo promet s semenom domačih živali iz vrst govedi v Skupnosti in uvoz tega semena v Skupnost, ter določa vzorce veterinarskih spričeval za promet s tem blagom med državami članicami Skupnosti.
            
         
               (2)
            
            
               Direktiva Sveta 2003/43/ES (2) spreminja Direktivo 88/407/EGS, pri čemer med drugim uvaja središča za skladiščenje semena ter pogoje za uradno odobritev in uradni nadzor teh središč.
            
         
               (3)
            
            
               Odločba Komisije 2004/639/ES z dne 6. septembra 2004 o določitvi uvoznih pogojev za uvoz semena domačega govedi (3) določa vzorce veterinarskih spričeval za uvoz semena domačih živali iz vrst goveda v Skupnost. To odločbo je treba prilagoditi v skladu z Direktivo 88/407/EGS in dopolniti je treba seznam tretjih držav, iz katerih države članice odobrijo uvoz semena domačih živali iz vrst govedi.
            
         
               (4)
            
            
               Poleg tega je treba uvesti vzorce veterinarskih spričeval za promet med državami članicami Skupnosti in za uvoz semena domačih živali iz vrst goved v Skupnost, ki se odpremi iz odobrenih središč za skladiščenje semena, da se zagotovi popolna sledljivost tega semena v prometu med državami članicami Skupnosti.
            
         
               (5)
            
            
               Spričevala morajo imeti standardizirano obliko veterinarskih spričeval, kot je določena v Odločbi Komisije 2004/292/ES z dne 30. marca 2004 o uvedbi sistema Traces in spremembah Odločbe 92/486/EGS (4), ter jih je treba uskladiti z nekaterimi zahtevami za zdravstveno varstvo živali.
            
         
               (6)
            
            
               Vzorce spričeval za promet s semenom domačih živali iz vrst govedi med državami članicami Skupnosti iz Priloge D k Direktivi 88/407/EGS je prav tako treba spremeniti, da se upošteva standardizirana oblika veterinarskih spričeval.
            
         
               (7)
            
            
               Direktivo 88/407/EGS in Odločbo 2004/639/ES je zato treba ustrezno spremeniti.
            
         
               (8)
            
            
               Ukrepi iz te odločbe so v skladu z mnenjem Stalnega odbora za prehransko verigo in zdravje živali –
            
         SPREJELA NASLEDNJO ODLOČBO:
   Člen 1
   Priloga D k Direktivi 88/407/EGS se nadomesti z besedilom Priloge I k tej odločbi.
   Člen 2
   Odločba 2004/639/ES se spremeni:
   
               1.
            
            
               Členu 1 se doda naslednji odstavek:
               „5.   Brez poseganja v odstavek 4 države članice odobrijo uvoz semena domačih živali iz vrst govedi iz odstavkov 1 in 2, ki se odpremi iz odobrenih središč za skladiščenje semena, izpolnjuje pogoje, določene v vzorcu veterinarskega spričevala iz dela 3 Priloge II, in ima takšno spričevalo priloženo in ustrezno izpolnjeno.“
            
         
               2.
            
            
               Prilogi I in II se nadomestita z besedilom Priloge II k tej odločbi.
            
         Člen 3
   Ta odločba se uporablja od 1. marca 2008.
   Člen 4
   Ta odločba je naslovljena na države članice.
   
      V Bruslju, 7. februarja 2008
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 194, 22.7.1988, str. 10. Direktiva, kakor je bila nazadnje spremenjena z Odločbo Komisije 2006/16/ES (UL L 11, 17.1.2006, str. 21).
   
      (2)  UL L 143, 11.6.2003, str. 23.
   
      (3)  UL L 292, 15.9.2004, str. 21. Odločba, kakor je bila nazadnje spremenjena z Uredbo (ES) št. 1792/2006 (UL L 362, 20.12.2006, str. 1).
   
      (4)  UL L 94, 31.3.2004, str. 63. Odločba, kakor je bila nazadnje spremenjena z Odločbo 2005/515/ES (UL L 187, 19.7.2005, str. 29).
   
      PRILOGA I
      
         
            „PRILOGA D
            VZORCI SPRIČEVAL ZA PROMET MED DRŽAVAMI ČLANICAMI SKUPNOSTI
            
               PRILOGA D1
               Vzorec spričevala, ki se uporablja za promet med državami članicami Skupnosti s semenom, ki je bilo odvzeto v skladu z Direktivo Sveta 88/407/EGS, kakor je bila spremenjena z Direktivo 2003/43/ES, in odpremljeno iz odobrenega osemenjevalnega središča
               
                  
               
                  
            
            
               PRILOGA D2
               Vzorec spričevala, ki se uporablja od 1. januarja 2006 za promet med državami članicami Skupnosti z zalogami semena, ki je bilo odvzeto, pripravljeno in/ali skladiščeno pred 31. decembrom 2004 v skladu z določbami Direktive Sveta 88/407/EGS, ki se uporablja do 1. julija 2003, ter ki je v prometu po tem datumu v skladu s členom 2(2) Direktive 2003/43/ES in odpremljeno iz odobrenega osemenjevalnega središča
               
                  
               
                  
               
                  
            
            
               PRILOGA D3
               Vzorec spričevala, ki se uporablja za promet med državami članicami Skupnosti s semenom, ki se odpremi iz odobrenih središč za skladiščenje semena ali odobrenih osemenjevalnih središč:
               
                           —
                        
                        
                           in je bilo odvzeto v skladu z Direktivo Sveta 88/407/EGS, kakor je bila spremenjena z Direktivo 2003/43/ES,
                        
                     
                           —
                        
                        
                           ali je bilo odvzeto, pripravljeno in/ali skladiščeno pred 31. decembrom 2004 v skladu z določbami Direktive Sveta 88/407/EGS, ki se uporablja do 1. julija 2003, ter ki je v prometu po tem datumu v skladu s členom 2(2) Direktive 2003/43/ES.
                        
                     
                  
               
                  
            “
      
   
   
      PRILOGA II
      „
            PRILOGA I
            Seznam tretjih držav, iz katerih države članice odobrijo uvoz semena domačega goveda
            
                        Oznaka ISO
                     
                     
                        Država
                     
                     
                        Opis ozemlja
                        (če je ustrezno)
                     
                     
                        Dodatna jamstva
                     
                  
                        AU
                     
                     
                        Avstralija
                     
                     
                         
                     
                     
                        Dodatna jamstva, določena v točkah II.5.4.1.2 in II.5.4.2.2 spričevala iz dela 1 Priloge II, so obvezna.
                     
                  
                        CA
                     
                     
                        Kanada
                     
                     
                        Ozemlje, kot je opisano v delu 1 Priloge I k Odločbi Sveta 79/542/EGS (1).
                     
                     
                        Dodatno jamstvo, določeno v točki II.5.4.1.2 spričevala iz dela 1 Priloge II, je obvezno.
                     
                  
                        CH
                     
                     
                        Švica
                     
                     
                         
                     
                     
                         
                     
                  
                        HR
                     
                     
                        Hrvaška
                     
                     
                         
                     
                     
                         
                     
                  
                        NZ
                     
                     
                        Nova Zelandija
                     
                     
                         
                     
                     
                         
                     
                  
                        ZDA
                     
                     
                        Združene države
                     
                     
                         
                     
                     
                        Dodatno jamstvo, določeno v točki II.5.4.1.2 spričevala iz dela 1 Priloge II, je obvezno.
                     
                  
         
            PRILOGA II
            Vzorci veterinarskih spričeval za uvoz in tranzit
            semena domačega goveda (za uvoz, odvzetega v skladu z direktivo sveta 88/407/egs, kakor je bila spremenjena z direktivo 2003/43/ES)
            DEL 1
            Vzorec spričevala, ki se uporablja za uvoz in tranzit semena, ki je bilo odvzeto v skladu z Direktivo Sveta 88/407/EGS, kakor je bila spremenjena z Direktivo 2003/43/ES, in odpremljeno iz odobrenega osemenjevalnega središča
            
               
            
               
            
               
            DEL 2
            Vzorec spričevala, ki se uporablja od 1. januarja 2005 za uvoz in tranzit zalog semena, ki je bilo odvzeto, pripravljeno in skladiščeno pred 31. decembrom 2004 v skladu z določbami Direktive Sveta 88/407/EGS, ki se uporablja do 1. julija 2003, ter uvoženo po 31. decembru 2004 v skladu s členom 2(2) Direktive 2003/43/ES in odpremljeno iz odobrenega osemenjevalnega središča
            
               
            
               
            
               
            
               
            DEL 3
            Vzorec spričevala, ki se uporablja za uvoz in tranzit semena, ki se odpremi iz odobrenih središč za skladiščenje semena ali odobrenih osemenjevalnih središč in:
            
                        —
                     
                     
                        je bilo odvzeto in pripravljeno v skladu s pogoji iz Direktive Sveta 88/407/EGS, kakor je bila spremenjena z Direktivo 2003/43/ES,
                     
                  
                        —
                     
                     
                        ali je bilo odvzeto, pripravljeno in skladiščno pred 31. decembrom 2004 v skladu z določbami Direktive Sveta 88/407/EGS, ki se uporablja do 1. julija 2003, ter uvoženo po 31. decembru 2004 v skladu s členom 2(2) Direktive 2003/43/ES.
                     
                  
               
            
               
            
               
         “
      
         (1)  UL L 146, 14.6.1979, str. 15. Priloga, kakor je bila nazadnje spremenjena z Uredbo (ES) št. 1791/2006 (UL L 363, 20.12.2006, str. 1).